
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1881 

1 Αυγούστου 2013 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 


Υποχρεωτική αυτεπάγγελτη αναζήτηση πιστοποιη¬ 
τικού στρατολογικής κατάστασης που εκδίδεται 
από υπηρεσίες του Υπουργείου Εθνικής Άμυνας. 1 

Έγκριση της αριθ. 6/62/2013 απόφασης του Δημοτι¬ 
κού Συμβουλίου Δήμου Λοκρών περί τροποποίη¬ 
σης της αριθ. 7/91/2011 απόφασής του. 2 

Μεταφορά υπαλλήλου από την αστική μη κερδοσκο¬ 
πική εταιρία «ΔΙΑΔΗΜΟΤΙΚΟ ΚΕΝΤΡΟ ΗΛΙΔΑ» στο 
Δήμο Πηνειού. 3 

Λήψη απόφασης για τη λύση και εκκαθάριση του Νο¬ 
μαρχιακού ΚΕΚ Αθηνών. 4 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 123152/1789/20.06.2013 
απόφαση του Περιφερειακού Συμβούλου Δυτι¬ 
κής Ελλάδας, που δημοσιεύθηκε στο ΦΕΚ 1621/ 


27.06.2013 (τεύχος Β'). 5 

ΑΠΟΦΑΣΕΙ Σ 

Αριθμ. ΔΙΑΔΠ/Φ.Α.2.1/20562 (1) 


Υποχρεωτική αυτεπάγγελτη αναζήτηση πιστοποιητικού 
στρατολογικής κατάστασης που εκδίδεται από υπη¬ 
ρεσίες του Υπουργείου Εθνικής Άμυνας. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ - ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

Έχοντας υπόψη: 

α) Τις διατάξεις του άρθρου 5 του Ν. 3242/2004 «Ρυθμί¬ 
σεις για την οργάνωση και λειτουργία της κυβέρνησης, 
τη διοικητική διαδικασία και τους ΟΤΑ» (Α' 102), όπως 
ισχύει, 

β) τις διατάξεις της παρ. 5 του άρθρου 16 του Ν. 
3448/2006 «Για την περαιτέρω χρήση πληροφοριών του 
Δημοσίου Τομέα και τη ρύθμιση θεμάτων αρμοδιότη¬ 
τας Υπουργείου Εσωτερικών, Δημόσιας Διοίκησης και 
Αποκέντρωσης» (Α'57), όπως ισχύει, 


γ) τις διατάξεις του άρθρου 90 του Π.Δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
κυβερνητικά όργανα» (Α'98), 
δ) τις διατάξεις των άρθρων 10, 12, 13, 14, 17 και 22 
του Ν. 3979/2011 «Για την ηλεκτρονική διακυβέρνηση και 
λοιπές διατάξεις» (Α' 138), 

ε) την αριθμ. ΔΙΑΔΠ/Α/5482/21-3-2005 (Β' 400) από¬ 
φαση των Υπουργών Εσωτερικών, Δημόσιας Διοίκησης 
και Αποκέντρωσης και Εθνικής Αμυνας «Αυτεπάγγελτη 
αναζήτηση πιστοποιητικού στρατολογικής κατάστασης 
(τύπου Α' και Β') που εκδίδεται από υπηρεσίες του 
Υπουργείου Εθνικής Αμυνας», 
στ) την αριθμ. ΔΙΑΔΠ/Α/16425/25-6-2007 (Β' 1055) από¬ 
φαση των Υπουργών Εσωτερικών, Δημόσιας Διοίκησης 
και Αποκέντρωσης και Εθνικής Αμυνας «Υποχρεωτική 
αυτεπάγγελτη αναζήτηση του πιστοποιητικού στρατο¬ 
λογικής κατάστασης (τύπου Α' και Β') που εκδίδεται από 
υπηρεσίες του Υπουργείου Εθνικής Αμυνας», 
ζ) των Κοινών Αποφάσεων του Υπουργού Διοικητικής 
Μεταρρύθμισης και Ηλεκτρονικής Διακυβέρνησης και 
του καθ’ ύλην αρμόδιου Υπουργού οι οποίες εκδόθηκαν 
κατ’ εξουσιοδότηση των διατάξεων του εδαφίου 11 της 
παρ. 1 του άρθρου 31 του Ν. 3013/2002 (Α' 102) με τις 
οποίες καθορίζονται οι διαδικασίες που διεκπεραιώ- 
νονται από τα ΚΕΠ και για τις οποίες απαιτούνται ως 
δικαιολογητικά όσα αναφέρονται στην παρούσα από¬ 
φαση, 

η) την αριθμ. Υ 304/2.7.2013 απόφαση του Πρωθυ¬ 
πουργού «Ανάθεση αρμοδιοτήτων στην Αναπληρωτή 
Υπουργό Εθνικής Αμυνας Φωτεινή Γεννηματά» (Β'1635) 

2. Την ανάγκη βελτίωσης της εξυπηρέτησης των πο¬ 
λιτών. 

3. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Αρθρο 1 

1. Η αυτεπάγγελτη αναζήτηση του πιστοποιητικού 
στρατολογικής κατάστασης που εκδίδεται από υπηρε¬ 
σίες του Υπουργείου Εθνικής Αμυνας, διενεργείται από 
τις αρμόδιες, για την έκδοση της τελικής διοικητικής 
πράξης, υπηρεσίες των Υπουργείων, των αυτοτελών 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Δημοσίων Υπηρεσιών, των Οργανισμών Τοπικής Αυτο¬ 
διοίκησης Α' και Β' βαθμού και των Νομικών Προσώπων 
Δημοσίου Δικαίου. 

2. Η αυτεπάγγελτη αναζήτηση του ανωτέρω πιστο¬ 
ποιητικού διενεργείται υποχρεωτικά, χωρίς να απαι¬ 
τείται σχετική εξουσιοδότηση του ενδιαφερομένου, με 
σημείωμα (έγγραφο) της αρμόδιας για την έκδοση της 
τελικής διοικητικής πράξης υπηρεσίας, το οποίο περι¬ 
λαμβάνει τα στοιχεία του υποδείγματος εντύπου του 
Παραρτήματος. Το Παράρτημα που επισυνάπτεται στην 
παρούσα απόφαση αποτελεί αναπόσπαστο μέρος της. 

3. Οι αρμόδιες προς αναζήτηση του παραπάνω πιστο¬ 
ποιητικού για την έκδοση της τελικής διοικητικής πρά¬ 
ξης υπηρεσίες οφείλουν να τροποποιήσουν τα σχετικά 
έντυπά τους, κατά τρόπον ώστε να προκύπτει η υποχρέ¬ 
ωση της αυτεπάγγελτης αναζήτησης από μέρους τους. 

Αρθρο 2 

Η διαδικασία της αυτεπάγγελτης αναζήτησης του ως 
άνω πιστοποιητικού που αναφέρεται στο άρθρο 1, έχει 
ως εξής: 

α) Η αρμόδια για τη διεκπεραίωση του αιτήματος του 
πολίτη και την έκδοση της τελικής πράξης υπηρεσία: 

αα) μέσα σε 24 ώρες από την υποβολή αίτησης του 
ενδιαφερομένου αποστέλλει σημείωμα (έγγραφο) στην 
υπηρεσία που εκδίδει το πιστοποιητικό το οποίο σύμ¬ 
φωνα με την παρ. 1 του άρθρου 1 αναζητείται αυτεπάγ- 
γελτα. Στο σημείωμα αυτό προσδιορίζεται με σαφήνεια 
ο δημόσιος σκοπός ή η διοικητική πράξη για την οποία 
απαιτείται η αναζήτηση του ανωτέρω πιστοποιητικού 
και παρέχονται επαρκή ταυτοποιητικά στοιχεία των 
προσώπων για τα οποία ζητείται το αντίστοιχο δικαιο- 
λογητικό. Αν υπάρχουν περισσότερα του ενός αιτήματα 
για την έκδοση πιστοποιητικού στρατολογικής κατά¬ 
στασης, μπορούν να ομαδοποιηθούν στο ίδιο σημείωμα. 

ββ) Στο σημείωμα (έγγραφο) εκτός από τα στοιχεία 
επικοινωνίας της υπηρεσίας που το αποστέλλει ανα¬ 
γράφεται και το ονοματεπώνυμο του υπαλλήλου που 
αναζητά το πιστοποιητικό. 

γγ) Η αποστολή του σημειώματος (εγγράφου) γίνε¬ 
ται με χρήση τηλεομοιοτυπίας (ίαχ) ή με ηλεκτρονικό 
ταχυδρομείο (θ-πιαίΙ). 

β) Η αρμόδια για την έκδοση του πιστοποιητικού της 
παρ. 1 του άρθρου 1 υπηρεσία, μέσα σε 48 ώρες από 
την περιέλευση σ’ αυτήν του κατά τα ανωτέρω ση¬ 
μειώματος (εγγράφου) αποστέλλει με τηλεομοιοτυπία 
ή με ηλεκτρονικό ταχυδρομείο (εφόσον το τελευταίο 
συνοδεύεται από ψηφιακή υπογραφή) το πιστοποιητικό 
το οποίο έχει ζητηθεί στην υπηρεσία που το αναζητά. 


Η αποστολή του πιστοποιητικού ταχυδρομικά γίνεται 
αποκλειστικά και μόνο στην περίπτωση κατά την οποία 
απαιτείται η υποβολή του σε πρωτότυπο. 

γ) Στις περιπτώσεις που, σύμφωνα με ειδικές διατά¬ 
ξεις, απαιτείται το πρωτότυπο, ενεργοποιείται η διαδι¬ 
κασία για την έκδοση της τελικής διοικητικής πράξης 
με βάση το αντίγραφο, το οποίο αποστέλλεται με τη¬ 
λεομοιοτυπία ή με ηλεκτρονικό ταχυδρομείο, σύμφωνα 
με τα οριζόμενα στην παρ. (β), μέχρι τη λήψη του πρω¬ 
τοτύπου, οπότε και εκδίδεται η τελική διοικητική πράξη. 

Αρθρο 3 

Τα Κέντρα Εξυπηρέτησης Πολιτών για τις διαδικασίες 
που διεκπεραιώνονται μέσω αυτών και για τις οποίες 
απαιτείται, ως δικαιολογητικό, το πιστοποιητικό στρα¬ 
τολογικής κατάστασης, αναζητούν εφεξής αυτό μόνον 
εφόσον ο ενδιαφερόμενος επιθυμεί να το χρησιμοποιή¬ 
σει σε φορείς που δεν εμπίπτουν στο πεδίο εφαρμογής 
της παρούσας απόφασης. 

Άρθρο 4 

Οι ανωτέρω υπηρεσίες μέχρι την έναρξη ισχύος της 
Απόφασης πρέπει να ορίσουν αριθμούς και συσκευές 
τηλεομοιοτυπίας καθώς και διευθύνσεις ηλεκτρονικού 
ταχυδρομείου για την απρόσκοπτη υποδοχή των αι¬ 
τημάτων αυτεπάγγελτης αναζήτησης του ανωτέρω 
πιστοποιητικού από τις υπηρεσίες. 

Άρθρο 5 

Με την έναρξη ισχύος της παρούσας απόφασης η 
αριθμ. ΔΙΑΔΠ/Α/5482/21-3-2005 (Β' 400) απόφαση των 
Υπουργών Εσωτερικών, Δημόσιας Διοίκησης και Αποκέ¬ 
ντρωσης και Εθνικής Άμυνας «Αυτεπάγγελτη αναζήτη¬ 
ση πιστοποιητικού στρατολογικής κατάστασης (τύπου 
Α'και Β') που εκδίδεται από υπηρεσίες του Υπουργείου 
Εθνικής Άμυνας», και η αριθμ. ΔΙΑΔΠ/Α/16425/25-6-2007 
(Β' 1055) απόφαση των Υπουργών Εσωτερικών, Δημό¬ 
σιας Διοίκησης και Αποκέντρωσης και Εθνικής Άμυνας 
«Υποχρεωτική αυτεπάγγελτη αναζήτηση του πιστοποι¬ 
ητικού στρατολογικής κατάστασης (τύπου Α' και Β') 
που εκδίδεται από υπηρεσίες του Υπουργείου Εθνικής 
Άμυνας», καταργούνται. 

Άρθρο 6 

Η απόφαση αυτή τίθεται σε ισχύ μετά τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 19 Ιουλίου 2013 


Η ΑΝΑΠΛΗΡΩΤΗΣ ΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 

ΦΩΤΕΙΝΗ ΓΕΝΝΗΜΑΤΑ 


01 ΥΠΟΥΡΓΟΙ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΚΑΙ 
ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΚΥΡΙΑΚΟΣ ΜΗΤΣΟΤΑΚΗΣ 


’ Προσδιορίζεται το είδος της τελικής διοικητικής πράξης για την οποία απαιτείται πιστοποιητικό στρατολογικής κατάστασης ως δικαιολογητικό έκδοσης. 

ι Σε περίπτωση που πρέπει να αποσταλεί πρωτότυπο πιστοποιητικό στρατολογικής κατάστασης ακολουθείται η διαδικασία της παρ. γ. του άρθρου 2 της παρούσας απόφασης 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 5224/115023 (2) 

Έγκριση της αριθ. 6/62/2013 απόφασης του Δημοτικού 
Συμβουλίου Δήμου Λοκρών περί τροποποίησης της 
αριθ. 7/91/2011 απόφασής του. 

Η ΓΕΝΙΚΗ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις 

α) του ν. 3852/2010 (ΦΕΚ 87 Α') «Νέα Αρχιτεκτονική της 
Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης» και ιδίως των άρθρων 102 
και 103 αυτού. 

β) των άρθρων 75 και 239 του ν. 3463/2006 (ΦΕΚ 114 
Α') «Κώδικας Δήμων και Κοινοτήτων» 

γ) του άρθρου 16 (παρ. 2) του ν. 4147/2013 (ΦΕΚ 98 
Α'/26-4-2013) Συμπληρώσεις και τροποποιήσεις της από 
31-12-2012 Πράξης Νομοθετικού Περιεχομένου «Ρυθμίσεις 
κατεπειγόντων θεμάτων αρμοδιότητας των Υπουργεί¬ 
ων Εσωτερικών, Εργασίας, Κοινωνικής Ασφάλισης και 
Πρόνοιας, Δημόσιας Τάξης και Προστασίας του Πολί¬ 
τη, της Γ ενικής Γ ραμματείας της Κυβέρνησης και του 
Υπουργείου Επικράτειας». 

δ) του Π.Δ. 138/2010 (ΦΕΚ 231 Α') «Οργανισμός της Απο¬ 
κεντρωμένης Διοίκησης Θεσσαλίας - Στερεός Ελλάδας. 

2. Την αριθ. 11/οικ. 4569/27-1-2011 εγκύκλιο του Υπουρ¬ 
γείου Εσωτερικών Αποκέντρωσης και Ηλεκτρονικής 
Διακυβέρνησης περί θεμάτων συγχωνεύσεων και προ¬ 
σωπικού νομικών δημοσίου δικαίου και επιχειρήσεων 
των Δήμων. 

3. Την αριθ. οικ. 2990/18604/23-02-2011 (ΦΕΚ 385 Β') 
απόφαση της Γενικής Γραμματέως Αποκεντρωμένης 
Διοίκησης Θεσσαλίας - Στερεός Ελλάδας περί μεταβί¬ 
βασης δικαιώματος υπογραφής της Γ.Γ.Α.Δ.Θ.Σ.Ε. στον 
Γ ενικό Διευθυντή Εσωτερικής Λειτουργίας. 

4. Την αριθ. 7/91/2011 απόφαση του Δημοτικού Συμ¬ 
βουλίου Δήμου Λοκρών, περί συγχωνεύσεως δέκα (10) 
Νομικών Προσώπων Δημοσίου Δικαίου και τη σύσταση 
ενός (1) Ν.Π.Δ.Δ. με την επωνυμία «Νομικό Πρόσωπο 
Δημοσίου Δικαίου για την Κοινωνική Προστασία και 
Αλληλεγγύη στο Δήμο Λοκρών», κατά τις διατάξεις του 
άρθρου 103 του ν. 3852/2010, η οποία επικυρώθηκε με 
την αριθ. 20893/4465/12 Μαΐου 2011 δική μας απόφαση 
και δημοσιεύθηκε στο ΦΕΚ 1306 τ. Β'/16-6-2011. 

5. Το αριθ. 2913/1-3-2013 έγγραφο του Δήμου Λο¬ 
κρών, με το οποίο περιήλθε στην υπηρεσία μας η αριθ. 
6/62/2013 απόφαση του Δημοτικού Συμβουλίου, με την 
οποία, το συλλογικό όργανο αποφασίζει την τροποποίη¬ 
ση της συστατικής πράξης του Ν.Π.Δ.Δ., η οποία επικυ¬ 
ρώθηκε με την αριθ. 2135/48299/4-4-2013 απόφασή μας. 

6. Το αριθ. 10121/13-6-2013 έγγραφο του Δήμου Λοκρών, 
με το οποίο περιήλθε σε γνώση μας η, εκ παραδρομής, 
μη αποστολή στο Εθνικό Τυπογραφείο για δημοσίευση 
της αριθ. 6/62/213 απόφασης του Δημοτικού Συμβουλίου 
Δήμου Λοκρών περί τροποποίησης της αριθ. 7/91/2011 
προγενέστερης απόφασης του συλλογικού οργάνου, 
ύστερα από την αριθ. 2135/48299/4-4-2013 απόφασή μας 
(ΑΔΑ: ΒΕΑΦΟΡ1Θ - ΣΤΖ). 

7. Το γεγονός ότι ύστερα από τη δημοσίευση του 
Ν. 4147/2013 στις 26-4-2013 (ΦΕΚ 98 Α'/26-4-2013) (Συ¬ 
μπληρώσεις και τροποποιήσεις της από 31-12-2013 


Πράξης Νομοθετικού Περιεχομένου), και ειδικότερα 
των διατάξεων του άρθρου 16 αυτού, οι αποφάσεις 
του Δημοτικού Συμβουλίου περί τροποποίησης, με¬ 
ταξύ άλλων, των δημοτικών νομικών προσώπων δη¬ 
μοσίου δικαίου, εγκρίνονται με πράξη του Γ ενικού 
Γραμματέα Αποκεντρωμένης Διοίκησης, η οποία δη¬ 
μοσιεύεται στην Εφημερίδα της Κυβερνήσεως, απο¬ 
φασίζουμε: 

Εγκρίνουμε την αριθ. 6/62/2013 απόφαση του Δημοτι¬ 
κού Συμβουλίου Δήμου Λοκρών, με την οποία αποφα- 
σίσθηκε η τροποποίηση της αριθ. 7/91/2011 απόφασης 
του, σχετικά με τη συγχώνευση δέκα (10) Νομικών Προ¬ 
σώπων Δημοσίου Δικαίου και τη σύσταση ενός (1) με 
την επωνυμία: «Νομικό Πρόσωπο Δημοσίου Δικαίου για 
την Κοινωνική Προστασία και Αλληλεγγύη στο Δήμο 
Λοκρών», που δημοσιεύθηκε στο ΦΕΚ 1306 τ. Β'/16-6 2011 
και ειδικότερα την παρ. 4 α, ως κατωτέρω: 

Παρ. 4α η ετήσια τακτική επιχορήγηση του Δήμου η 
οποία ανέρχεται σε 332.000,00 ευρώ και η τυχόν έκτα¬ 
κτη επιχορήγηση το ύψος της οποίας διαμορφώνεται 
ανάλογα με τις εκάστοτε ανάγκες που οδηγούν στην 
καταβολή της ετήσιας επιχορήγησης. 

Κατά τα λοιπά ισχύει η αριθ. 7/91/2011 απόφαση του 
Δημοτικού Συμβουλίου Δήμου Λοκρών, περί σύστασης 
ΝΠΔΔ με την επωνυμία: «Ν.Π.Δ.Δ. για την Κοινωνική Προ¬ 
στασία και Αλληλεγγύη στο Δήμο Λοκρών». 

Από τις διατάξεις της παρούσας απόφασης προκαλεί- 
ται δαπάνη σε βάρος του προϋπολογισμού του Δήμου 
Λοκρών, η οποία θα βαρύνει τον Κ.Α. 00.6715.0003 του 
προϋπολογισμού του Δήμου, έτους 2013 και εφεξής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 18 Ιουλίου 2013 

Με εντολή Γ ενικής Γ ραμματέως 
Αποκεντρωμένης Διοίκησης 
Ο Γ ενικός Διευθυντής 
ΔΗΜΗΤΡΙΟΣ ΚΟΤΟΥΛΑΣ 
-♦- 

Αριθμ. 72865/8127 (3) 

Μεταφορά υπαλλήλου από την αστική μη κερδοσκο¬ 
πική εταιρία «ΔΙΑΔΗΜΟΤΙΚΟ ΚΕΝΤΡΟ ΗΛΙΔΑ» στο 

Δήμο Πηνειού. 

Ο ΓΕΝΙΚΟΣ ΓΡΑΜΜΑΤΕΑΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΠΕΛΟΠΟΝΝΗΣΟΥ, 
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. - Τις διατάξεις του άρθρου 10 και του άρθρου 101 
του Ν.3584/2007 και των Π. Δ. των 22/1990 και 50/2001, 
όπως ισχύουν, καθώς και την ισχύουσα νομοθεσία «περί 
αρμοδιοτήτων των Ο.Τ.Α. Α' βαθμού». 

2. - Τις διατάξεις των άρθρων 111 παρ. 1 και 280 του 
Ν.3852/2010 (ΦΕΚ 87/2010 τεύχος Α') σε συνδυασμό με 
τις διατάξεις του άρθρου 8 του Π.Δ. 139/2010 (ΦΕΚ τ.Α' 
232/27-12-2010) Οργανισμός της Αποκεντρωμένης Δι¬ 
οίκησης, Πελοποννήσου, Δυτικής Ελλάδας και Ιονίου. 

3. Τα άρθρα 267 παρ. 1 και 269 παρ. 9 του Ν. 3463/2006 
σε συνδυασμό με την περ. α της παρ. 5 του άρθρου 18 
του Ν. 3731/2008 (ΦΕΚ 263/23.12.2008 τεύχος Α'). 

4. Τα αριθμ. πρωτ. 46950/17-11-2011 και οικ. 48234/ 
18-11-2011 έγγραψα του ΥΠ.ΕΣ., καθώς και το αριθμ. 
πρωτ. ΔΙΠΠ/Φ.ΕΠ.2/958/οικ.18075/02-08-2012 έγγραφο 
του ΥΠ.ΔΙΟΙΚ.ΜΕΤ. ΚΑΙ ΗΛ.ΔΙΑΚ. σχετικά με τη διαδι¬ 
κασία μεταφοράς προσωπικού από επιχειρήσεις ΟΤΑ. 

5. Το αριθμ. πρωτ. 42991/21-12-2012 έγγραφο του 
ΥΠ.ΕΣ. το οποίο εκδόθηκε σε απάντηση του αριθμ. 
πρωτ. 54741/10395/17-07-2012 εγγράφου της Υπηρεσίας 
μας με, σχετικά με τη νομιμότητα της μεταφοράς ενός 
υπαλλήλου από αστική εταιρία ΟΤΑ μη κερδοσκοπικού 
χαρακτήρα στο Δήμο Πηνειού. 

6. Την αριθμ. 43763/5104/2013 (ΦΕΚ τ.Β'/1275/28-05- 
2013) απόφαση του Γενικού Γραμματέα της Αποκεντρω¬ 
μένης Διοίκησης Πελοποννήσου, Δυτικής Ελλάδας και 
Ιονίου με την οποία εγκρίθηκε τροποποίηση του Ο.Ε.Υ. 
του Δήμου Πηνειού. 

7. Την υπ’ αριθμ. 215/2013 απόφαση του Δημοτικού 
Συμβουλίου του Δήμου Πηνειού, με την οποία εγκρίνε- 
ται η μεταφορά ενός (1) υπαλλήλου από την λυθείσα 
αστική μη κερδοσκοπική εταιρεία ΟΤΑ με την επωνυ¬ 
μία «ΔΙΑΔΗΜΟΤΙΚΟ ΚΕΝΤΡΟ ΑΤΥΠΗΣ ΣΥΝΕΧΙΖΟΜΕΝΗΣ 
ΕΠΑΓΓΕΛΜΑΤΙΚΗΣ ΚΑΤΑΡΤΙΣΗΣ ΗΛΙΔΑ» και διακριτικό 
τίτλο «ΔΙΑΔΗΜΟΤΙΚΟ ΚΕΝΤΡΟ ΗΛΙΔΑ» στο Δήμο Πη¬ 
νειού, αποφασίζουμε: 

Εγκρίνουμε την μεταφορά του υπαλλήλου Λούη Αρ- 
γυρόπουλου του Ιωάννη ειδικότητας Δ.Ε. Διοικητικών 
με σχέση εργασίας Ιδιωτικού Δικαίου Αορίστου Χρόνου 
από την αστική μη κερδοσκοπική εταιρία ΟΤΑ με την 
επωνυμία «ΔΙΑΔΗΜΟΤΙΚΟ ΚΕΝΤΡΟ ΑΤΥΠΗΣ ΣΥΝΕΧΙ¬ 
ΖΟΜΕΝΗΣ ΕΠΑΓΓΕΛΜΑΤΙΚΗΣ ΚΑΤΑΡΤΙΣΗΣ ΗΛΙΔΑ» και 
διακριτικό τίτλο «ΔΙΑΔΗΜΟΤΙΚΟ ΚΕΝΤΡΟ ΗΛΙΔΑ» στο 
Δήμο Πηνειού σε αντίστοιχη προσωρινή θέση πλήρους 
απασχόλησης, που έχει προβλεφθεί στον Ο.Ε.Υ. του 
παραπάνω Δήμου. 

Διευκρινίζεται ότι ο παραπάνω υπάλληλος μετα- 
φέρεται με την ίδια σχέση εργασίας και την ίδια 
ειδικότητα σε αντίστοιχη προσωποπαγή θέση Ι.Δ.Α.Χ. 
που έχει προβλεφθεί στον Ο.Ε.Υ. του Δήμου Πηνειού 
(ΦΕΚ τ.Β7ΐ275/28-05-2013), μετά δε την δημοσίευση 
της παρούσας θα ακολουθήσει η κατάταξη του με- 
ταφερόμενου υπαλλήλου στην παραπάνω θέση με 
απόφαση του αρμοδίου οργάνου, σύμφωνα με τις 
οικείες διατάξεις. 

Από την δημοσίευση της παρούσας, προκαλείται δα¬ 
πάνη σε βάρος του προϋπολογισμού του Δήμου Πηνει¬ 
ού, η οποία ανέρχεται για το έτος 2013 στο ποσό των 
10.200 € και θα βαρύνει τους ΚΑΕ 10.6021 (7.000 €) και 
10.6052.003 (3.200 €) αντίστοιχα του προϋπολογισμού 
του Δήμου για το έτος 2013, σύμφωνα με την αριθμ. 
πρωτ. 10195/25-06-2013 βεβαίωση της οικονομικής Υπη¬ 
ρεσίας του Δήμου Πηνειού, ενώ για τα επόμενα έτη, η 
αντίστοιχη ετήσια δαπάνη που προκαλείται, θα προ¬ 
βλεφθεί στους οικείους προϋπολογισμούς. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Πάτρα, 15 Ιουλίου 2013 

Ο Γ ενικός Γ ραμματέας Αποκεντρωμένης Διοίκησης 
ΕΜΜΑΝΟΥΗΛ ΑΓΓΕΛΑΚΑΣ 


(4) 

Λήψη απόφασης για τη λύση και εκκαθάριση του Νο¬ 
μαρχιακού ΚΕΚ Αθηνών. 

ΤΟ ΠΕΡΙΦΕΡΕΙΑΚΟ ΣΥΜΒΟΥΛΙΟ ΑΤΤΙΚΗΣ 
(συνεδρίαση 20η/28-05-2013 θέμα 2ο) 

Έχοντας υπ’ όψιν: 

1) Τις διατάξεις του άρθρου 199 του Ν. 3852/2010 
(ΦΕΚ 87/τ. Α707-06-2010) «Νέα Αρχιτεκτονική της 
Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης», όπως έχουν τροποποιηθεί 
και ισχύουν. 

2) Τις διατάξεις του Π.Δ. 331/1996 «Σύσταση και λει¬ 
τουργία αμιγών Νομαρχιακών και Διανομαρχιακών Επι¬ 
χειρήσεων από τις Νομαρχιακές Αυτοδιοικήσεις και τα 
Νομαρχιακά Διαμερίσματα» (ΦΕΚ 223/τ. Α711-09-1996). 

3) Την υπ’ αριθμ. πρωτ. οικ. 54706/30-12-2011 (ΑΔΑ: 
ΒΟΖ3Ν-8ΙΜ) απόφαση του Υπουργού Εσωτερικών. 

4) Την υπ’ αριθμ. 7/1997 απόφαση του Νομαρχιακού 
Συμβουλίου Αθηνών «Ιδρυση αμιγούς Νομαρχιακής Επι¬ 
χείρησης (Νομαρχιακό ΚΕΚ Αθηνών)» (ΦΕΚ 174/τ. Β7 
12-03-1997). 

5) Την υπ’ αριθμ. 38/2012 απόφαση του Περιφερειακού 
Συμβουλίου Αττικής «Συνέχιση λειτουργίας ΚΕΚ Αθη¬ 
νών» (ΦΕΚ 521/τ. Β729-02-2012). 

6) Το υπ’ αριθμ. 9/19-03-2013 πρακτικό του Νομαρχια¬ 
κού ΚΕΚ Αθηνών «Παύση λειτουργίας του Νομαρχιακού 
ΚΕΚ Αθηνών». 

7) Την υπ’ αριθμ. πρωτ. οικ. 99887/22-05-2013 εισήγηση 
της Αντιπεριφερειάρχη Λ. Βασιλάκου, αποφασίζει: 

1) Τη λύση και εκκαθάριση του «Νομαρχιακού ΚΕΚ 
Αθηνών», σύμφωνα με τις διατάξεις του άρθρου 199 
του Ν. 3852/2010. 

2) Ορίζει εκκαθαριστές τους Ορκωτούς Ελεγκτές Λογι¬ 
στές Γεώργιο I. Μποζίκα με Α.Μ. ΣΟΕΛ 29711 και Ολυμπία 
Γ. Μπάρζου με Α.Μ. ΣΟΕΛ 21371. 

3) Η συνολική αμοιβή του κάθε εκκαθαριστή για το 
σύνολο της διαδικασίας της εκκαθάρισης ορίζεται σε 
7.500,00 ευρώ (πλέον Φ.Π.Α.). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουλίου 2013 
Ο Πρόεδρος 

ΚΩΝΣΤΑΝΤΙΝΟΣ ΚΑΡΑΜΠΕΛΑΣ 

- ♦ - 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στην 123152/1789/20.06.2013 απόφαση του Περιφερει¬ 
ακού Συμβούλου Δυτικής Ελλάδας, που δημοσιεύθηκε 
στο ΦΕΚ 1621/27.06.2013 (ΤΕΥΧΟΣ ΔΕΥΤΕΡΟ), στη σελίδα 
23694 στην Α' στήλη, στο άρθρο 05, παράγραφος 03, 
στίχος 04 διορθώνεται το εσφαλμένο: 

«... 1. Αντίγραφο Πτυχίου (και επίσημη μετάφραση αυ¬ 
τού, αν πρόκειται 

2. για Πανεπιστήμιο του εξωτερικού). 

3. Αντίγραφο Αστυνομικού Δελτίου Ταυτότητας. 

4. Πιστοποιητικό εγγραφής, στα μητρώα του Δήμου 
ή Κοινότητας. 

5. Αντίγραφο άδειας ασκήσεως επαγγέλματος. 

6. Αντίγραφο άδειας Λειτουργίας Φαρμακείου. 

7. Αντίγραφο του εταιρικού ή της τροποποίησης αυ¬ 
τού, σε περίπτωση εταιριών φαρμακείων. 

8. Αντίγραφο της σελίδας του βιβλιαρίου ή οποιου- 
δήποτε άλλου παραστατικού της Τράπεζας, όπου θα 
αναγράφεται η Τράπεζα, ο αριθμός λογαριασμού και οι 
δικαιούχοι του. (Σε περίπτωση εταιρίας ο Τραπεζικός 
λογαριασμός, πρέπει να είναι απαραιτήτως εταιρικός 
και όχι Ταμιευτηρίου.)..», 

στο ορθό: 

«1. Αντίγραφο Πτυχίου (και επίσημη μετάφραση αυτού, 
αν πρόκειται για Πανεπιστήμιο του εξωτερικού). 

2. Αντίγραφο Αστυνομικού Δελτίου Ταυτότητας. 


3. Πιστοποιητικό εγγραφής, στα μητρώα του Δήμου 
ή Κοινότητας. 

4. Αντίγραφο άδειας ασκήσεως επαγγέλματος. 

5. Αντίγραφο άδειας λειτουργίας Φαρμακείου. 

6. Αντίγραφο του εταιρικού ή της τροποποίησης αυ¬ 
τού, σε περίπτωση εταιριών φαρμακείων. 

7. Αντίγραφο της σελίδας του βιβλιαρίου ή οποιου- 
δήποτε άλλου παραστατικού της Τράπεζας, όπου θα 
αναγράφεται η Τράπεζα, ο αριθμός λογαριασμού και οι 
δικαιούχοι του. (Σε περίπτωση εταιρίας ο Τραπεζικός 
λογαριασμός, πρέπει να είναι απαραιτήτως εταιρικός 
και όχι Ταμιευτηρίου.) 

(Από την Περιφέρεια Δυτικής Ελλάδας) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υορφιτ 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ,Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.ςιι·) 


Ηλεκτρονική Διεύθυνση: Ιιίίρ://νννννν.βί. 9 Γ - θ-πΐ3ΪΙ: ννβόηΐ35ίβΓ.βΙ@βί.9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02018810108130008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































